Public procurement notice: Contract Award Notice
Published: 2021-12-17
Buyer: Helsingin kaupunki, kaupunkiympäristön toimiala
Country: FI
Contract type: Services
Procedure: Contract award without prior publication
CPV classification: 48000000 | 72000000
Estimated value: 557000 EUR
Award criteria: Lowest price

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Kaupunkiympäristön toimiala on tarjonnut vuodesta 2003 alkaen Soili-nimisen verkkopalvelun, jonka kautta käyttäjä voi hakea pohjatutkimustietoa kaupungin ylläpitämistä tietokannoista. Hankinnan tarkoituksena on ulkoistaa sovelluksen taustaprosessien ylläpito ja jatkokehittäminen toimittajalle, joka nykyisellään ylläpitää ja kehittää sovelluksen asiointipalvelua olemassa olevan sopimuksen perusteella.
Kaupunkiympäristön toimiala on tarjonnut vuodesta 2003 alkaen Soili -nimisen verkkopalvelun, jonka kautta käyttäjä voi hakea pohjatutkimustietoa kaupungin ylläpitämistä tietokannoista. Palvelun avulla käyttäjä voi hakea karttapohjaisesti maaperä-, pohjatutkimus-, 3D-kalliopinta- ja kantakarttoja tarvittavalta alueelta, kuvatiedostoon tulostettuja diagrammeja ja leikkauksia tarvittavalta alueelta, pohjatutkimus- ja pohjavesitietoja infraformaatissa tarvittavalta alueelta sekä kalliovarmennettuja kairauksia csv-muodossa. Palvelu on maksullinen ja tarkoitettu vain alan ammattilaisille, joille on myönnetty tunnukset palvelun käyttöön.
Sovelluksen verkkokäyttöliittymä palvelinsovelluksineen sekä tietokantoineen (”asiointipalvelu”) perustuu Sitowise Oy:n kehittämään, omistamaan ja ylläpitämään SpatialWeb-valmisohjelmistoon.
Sovelluksen MDL-sovellus ja datakanta (”taustaprosessit”) ovat puolestaan olleet kaupungin omistamia ja kaupungin oman työntekijän kehittämiä ja ylläpitämiä.
Tietohallintopäällikkö päätti hankkia suorahankintana Soili-palvelun taustaprosessien ylläpito- ja jatkokehityspalvelut Sitowise Oy:ltä ja allekirjoittaa kyseisiä palveluita koskevan sopimuksen. Arvio hankinnan arvonlisäverottomasta kokonaisarvosta on neljältä vuodelta laskettuna enintään 557 000 euroa.
Palvelun taustaprosessien lähdekoodin ylläpitoa ja jatkokehittämistä koskeva sopimus yhdistetään Sitowise Oy:n kanssa aikaisemmin tehdyn Soili-palvelun asiointipalvelua koskevan ylläpitosopimuksen kanssa yhdeksi uudeksi Soili-palvelun ylläpitoa ja jatkokehitystä koskevaksi sopimukseksi.
Julkisista hankinnoista ja käyttöoikeussopimuksista annetun lain 40 §:n 1 momentin 2 kohdan mukaan hankintayksikkö voi valita suorahankinnan, jos teknisestä tai yksinoikeuden suojaamiseen liittyvästä syystä vain tietty toimittaja voi toteuttaa hankinnan. Lisäedellytyksenä on, että järkeviä vaihtoehtoisia tai korvaavia ratkaisuja ei ole eikä kilpailun puuttuminen johdu hankinnan ehtojen keinotekoisesta kaventamisesta.
Tässä tapauksessa Sitowise Oy omistaa oikeudet Soili-palveluun liittyvään asiointipalveluun ja sen lähdekoodiin, mistä johtuen palvelun
taustaprosessien lähdekoodin ylläpitoa ja jatkokehitystä ei voida kilpailuttaa asiointipalvelusta kokonaan erillisenä kokonaisuutena. Sitowise Oy:n määräysvallassa on esimerkiksi se, millaisten toimittajien kanssa Sitowise Oy sitoutuu tekemään yhteistyötä ja luovuttamaan asiointipalvelua koskevia, taustaprosessien lähdekoodin ylläpito- ja jatkokehitystehtävissä tarvittavia tietoja.
Lähdekoodin ylläpidon hankkiminen muulta toimittajalta kuin Sitowise Oy:ltä edellyttäisi siis käytännössä kokonaan uuden asiointipalvelun rakentamista. Soilin asiointipalvelu on keskeinen osa palvelua, asiointipalvelua on kehitetty vuosien ajan ja kehittämistyöhön on panostettu merkittävästi kustannuksia. Kehittämistyön hyödyt menetettäisiin, jos
Lisäksi taustaprosessien lähdekoodin ylläpidosta ja kehittämisestä tähän mennessä vastannut kaupungin oma työntekijä on eläköitymässä vuoden 2021 loppuun mennessä. Ainoastaan Sitowise Oy:llä on aikaisempien sovelluksen asiointipalvelun ylläpito- ja kehittämistehtävien suorittamisen johdosta valmiiksi sellaista erityistä tietotaitoa Soili-palvelusta, jonka ansiosta ylläpitotehtävien käynnistäminen on mahdollista toteuttaa vuoden 2021 aikana riittävän nopeasti ja niin, että eläköityvällä henkilöllä hallussa olevaa taustaprosesseihin ja niiden lähdekoodiin liittyvää osaamista ehditään siirtämään riittävästi toimittajalle.
Suorahankinnalla pystytään välttämään erityisosaamisen menettämisestä johtuvat palvelun toiminnan häiriintymiseen liittyvät riskit sekä vähentämään muutenkin sovelluksen ylläpidon henkilöriippuvaisuutta.
Osana taustaprosesseihin liittyvien palveluiden ulkoistamisprojektia toteutetaan samalla lähdekoodin konvertointi C-ohjelmointikielestä C#-kieliseksi. Tällä pyritään niin ikään vähentämään vanhentuvan ohjelmointikielen vähenevään osaamiseen liittyviä riskejä. Palvelun siirtyessä toimittajan kokonaispalveluksi myös palvelutasoihin on tarpeen tehdä tarkistuksia asiointipalveluun liittyneeseen aiempaan sopimukseen verrattuna.
Edellä mainituista seikoista johtuen hankintayksikkö katsoo, että käsillä on sellaisia teknisiä ja yksinoikeuden suojaamiseen liittyviä syitä, joiden vuoksi ainoastaan Sitowise Oy voi toteuttaa hankinnan, eikä muita järkeviä vaihtoehtoisia tai korvaavia ratkaisuja ole tässä tilanteessa.


Winner: Sitowise Oy
Award value: 557000
Number of bids: 1